
VILJANDI LINNAVOLIKOGU

MÄÄRUS

27. august 2026  nr

Viljandi linna eelarvestrateegia aastateks 2026–2031


Määrus kehtestatakse kohaliku omavalitsuse korralduse seaduse § 22 lõike 1 punkti 7, § 371, § 372 lõigete 3, 4 ja 7, kohaliku omavalitsuse üksuse finantsjuhtimise seaduse § 20 ning Viljandi linna põhimääruse § 24 lõike 4 alusel kehtestatud Viljandi Linnavalitsuse 30.03.2026 määruse nr 9 „Viljandi linna arengukava ja eelarvestrateegia koostamise kord“ § 4 alusel.

Kinnitada Viljandi linna eelarvestrateegia aastateks 2026–2031 vastavalt määruse lisale.

Tunnistada kehtetuks Viljandi Linnavolikogu 25.09.2025 määrus nr 76 „Viljandi linna eelarvestrateegia aastateks 2025–2029“.

Määrus jõustub kolmandal päeval pärast avaldamist Riigi Teatajas.


(allkirjastatud digitaalselt)
Helir-Valdor Seeder
linnavolikogu esimees


Koostaja(d): Ülle Allik, Reet Alev
Esitatud: 10.08.2026
Esitaja: Viljandi Linnavalitsus	Ettekandja: Jaak Pihlak
Lk arv: 4
Hääletamine: koosseisu häälteenamus


Seletuskiri
Viljandi linna eelarvestrateegia aastateks 2026–2031


1. Eelnõu eesmärgiks on kehtestada linnavolikogu menetluses oleva määrusega „Viljandi linna arengustrateegia 2040+ ja Viljandi linna arengukava 2026–2031“ kooskõlas olev finantsplaan.

2. Vastavalt kohaliku omavalitsuse korralduse seaduse (KOKS) § 22 lõike 1 punktile 7 on eelarvestrateegia vastuvõtmine volikogu ainupädevuses. Vastavalt KOKS § 45 lõikele 5 on eelarvestrateegiaga seotud otsustuste vastuvõtmiseks vajalik volikogu koosseisu häälteenamus.

Viljandi linna eelarvestrateegia on koostatud vastavalt kohaliku omavalitsuse üksuse finantsjuhtimise seaduse (KOFS) § 20 nõuetele. KOFS § 20 lõike 3 kohaselt esitatakse eelarvestrateegias:
kohaliku omavalitsuse üksuse majandusliku olukorra analüüs ja prognoos eelarvestrateegia perioodiks;
 eelarvestrateegia vastuvõtmisele eelnenud aasta tegelikud, jooksva aasta eeldatavad ja eelarvestrateegia perioodiks prognoositavad põhitegevuse tulud vähemalt KOFS § 14 lõike 1 detailsuses, eeldatavad põhitegevuse kulud vähemalt KOFS § 15 lõike 1 detailsuses, investeerimistegevuse eelarveosa olulisemad tegevused ja investeeringud koos kogumaksumuse prognoosi ja võimalike finantseerimisallikatega, eeldatav finantseerimistegevuse maht ning likviidsete varade muutus;
21) informatsioon eelarvestrateegia perioodiks kavandatavatest kohalike maksude ja maamaksu muudatustest;
 ülevaade kohaliku omavalitsuse üksuse ja temast sõltuvate üksuste majandusolukorrast, sealhulgas arvnäitajad, mis on vajalikud põhitegevuse tulemi ja netovõlakoormuse määra arvutamiseks;
kohaliku omavalitsuse üksuse ja kohaliku omavalitsuse üksuse arvestusüksuse põhitegevuse tulem eelmisel aastal, jooksvaks aastaks prognoositud ja eelarvestrateegia perioodi igaks aastaks prognoositav põhitegevuse tulem vastavalt KOFS §-le 33 iga aasta lõpu seisuga;
kohaliku omavalitsuse üksuse ja kohaliku omavalitsuse üksuse arvestusüksuse tegelik netovõlakoormus eelmisel aastal, jooksvaks aastaks prognoositud ja eelarvestrateegia perioodiks prognoositav netovõlakoormus vastavalt KOFS §-le 34 iga aasta lõpu seisuga;
muu kohaliku omavalitsuse üksuse finantsjuhtimise korraldamiseks oluline informatsioon.

Samuti lähtutakse koostamisel ja menetlemisel KOKS-i §-st 37, mille lõike 1 alusel peab linnal olema arengukava, eelarvestrateegia ja üldplaneering, mis on omavahel kooskõlas ning aluseks eri eluvaldkondade arengu integreerimisele ja koordineerimisele. 

KOKS-i § 371 sätestab, et eelarvestrateegia on arengukavast tulenev selgitustega finantsplaan, mis on arengukava osa või arengukavaga seotud iseseisev dokument. Arengukava ja eelarvestrateegia on aluseks valla või linna eelarve koostamisel, pikaajaliste kohustuste võtmisel, varaga tehingute tegemisel, investeeringute kavandamisel ning investeeringutoetuse taotlemisel. Kui arengukava muudetakse ja sellega kaasneb mõju eelarvele, tuleb eelarvestrateegia viia arengukavaga kooskõlla. 

KOKS-i § 372 sätestab, et arengukava ja eelarvestrateegia peavad hõlmama iga aasta 30. novembri seisuga vähemalt nelja eelseisvat eelarveaastat. 

Viljandi linna põhimääruse § 24 lõike 4 alusel kehtestab arengukava ja eelarvestrateegia koostamise korra linnavalitsus. Nimetatud sätte alusel kehtestas Viljandi Linnavalitsus 30.03.2026 määrusega nr 9 „Viljandi linna arengukava ja eelarvestrateegia koostamise korra“.

3. Sisu
Viljandi Linnavalitsus algatas 13.04.2026 Viljandi linna arengustrateegia 2040+ ning Viljandi linna arengukava ja eelarvestrateegia aastateks 2025–2029 ülevaatamise ning kinnitas ülevaatamise juhtrühma koosseisu ja tööplaani. Komisjon määras arengukava ja eelarvestrateegia perioodiks 2026–2031.

Arengukava ja eelarvestrateegia ülevaatamise eesmärgiks oli viia hetkeolukorra kirjeldus ja tulevikuprognoosid vastavusse 2026. aasta alguse seisuga tagades erinevate valdkondade tasakaalustatud ja jätkusuutliku arengu, määrata linna arengusuunad pikemaks perioodiks ning kokku leppida tegevused ja investeeringud lähiaastateks lähtudes linna erinevate valdkondade hetkeolukorrast, suundumustest ja rahalistest võimalustest.

Arengudokumentide ülevaatamise juhtrühm lähtus kehtivatest arengudokumentidest, andis sisendi Viljandi linna eelarvestrateegia eelnõu koostamisele aastateks 2026–2031. 
Eelarvestrateegia eelnõu on koostatud lähtudes:
1) kohustuslikest nõuetest, mida riik on strateegiadokumendile seadnud; 
2) kehtiva eelarvestrateegia ülesehitusest;
3) 2026. aasta eelarve ja I lisaeelarve andmetest;
4) 2026. ja järgnevate aastate majandusprognoosidest;
5) koalitsioonilepingus kajastatust;
6) arengukava eelnõus kajastatust.
Eelarvestrateegias on eraldi välja toodud olulisemad investeeringuobjektid koos kogumaksumuse ja sihtrahastuse prognoosiga. Tegevused ja investeeringud, mis arengukavaliselt on olulised, kuid mis ületavad eelarvevõimalused, on kajastatud reservnimekirjas – neid tegevusi tehakse, kui kavandatud tulud ületatakse. Reservnimekiri ehk perspektiivsed tegevused on kajastatud strateegia 6. peatükis Tegevuste reservnimekiri.

Eelarvestrateegia kohustuslikuks osaks on peatükis 9 toodud eelarvestrateegia koondtabelid, milles kajastuvad strateegiaperioodi põhitegevuse tulemid, netovõlakoormuse määrad ja kohustuste kogusummad. Nimetatud tabelid tuleb Regionaal- ja Põllumajandusministeeriumile esitada 15. detsembriks.

Konkreetsed eraldised arengukavaliste tegevuste elluviimiseks määratakse eelarvestrateegiale tuginedes Viljandi linna iga-aastases eelarves.

Viljandi Linnavalitsuse 30.03.2026 määruse nr 9 „Viljandi linna arengukava ja eelarvestrateegia koostamise kord“ § 4 alusel esitab linnavalitsus arengukava ja eelarvestrateegia eelnõu vastuvõtmiseks linnavolikogule. Pärast esimest lugemist suunab linnavolikogu arengukava ja eelarvestrateegia eelnõu avalikule väljapanekule. Linnavolikogu otsustab avalikule väljapanekule suunamisel:
1) avaliku väljapaneku alguse, kestuse ja koha;
2) ettepanekute esitamise aja ja viisi;
3) avaliku arutelu toimumise aja ja koha.
Avalik väljapanek kestab vähemalt kaks nädalat. Igal isikul on õigus avaliku väljapaneku kestel esitada ettepanekuid. Avaliku väljapaneku tulemuste arutamiseks korraldab linnavalitsus avaliku arutelu, mille jooksul on võimalik esitada täiendavaid ettepanekuid. Linnavalitsus teeb otsuse avalikul väljapanekul ja avaliku arutelu käigus laekunud ettepanekute arvestamise kohta. Linnavolikogu võtab arengukava ja eelarvestrateegia vastu määrusega hiljemalt 30. novembriks. 

Üle vaadatud ja uuendatud Viljandi linna eelarvestrateegia aastateks 2026–2031 kinnitamise määruse eelnõu I lugemine toimub Viljandi Linnavolikogu augustikuu istungil.

Viljandi Linnavolikogu suunab eelnõu pärast I lugemist avalikule väljapanekule, mis toimub 07.-23. septembrini 2026. Dokumendiga saab tutvuda Viljandi linna koduleheküljel, linnavalitsuse sekretäride juures aadressidel Linnu 2 ja Johan Laidoneri plats 5 ning Viljandi Linnaraamatukogus aadressil Tallinna 11/1. Avaliku väljapaneku ajal kuni 23. septembrini 2026 on kõigil võimalus dokumendi tekstiga tutvuda ja teha omapoolseid muudatusettepanekuid saates need Viljandi linna e-posti aadressile viljandi@viljandi.ee või paberkandjal Viljandi Linnavalitsusele aadressil Linnu 2, 71020 Viljandi.

Avaliku väljapaneku jooksul laekunud ettepanekud vaatab üle Viljandi Linnavalitsus ning otsustab, kas ettepanekuga arvestada või mitte. Heaks kiidetud ettepanekud lisatakse eelarvestrateegia teksti II lugemiseks. 
Avalik arutelu Viljandi linna eelarvestrateegia aastateks 2026–2031 avaliku väljapaneku tulemuste arutamiseks toimub 28. septembril 2026 algusega kell 17.00 Viljandi raekoja I korruse saalis.

Viljandi linna eelarvestrateegia aastateks 2026–2031 kinnitamise määruse eelnõu II lugemine ja vastuvõtmine toimub Viljandi Linnavolikogu oktoobri istungil.

4. Mõjuhinnang. 
Eelarvestrateegia koostatakse arengukavas sätestatud eesmärkide saavutamiseks, et planeerida kavandatavate tegevuste finantseerimist. Arengukava koos eelarvestrateegiaga on aluseks otsuste vastuvõtmisel, linna eelarve koostamisel, kohustuste võtmisel, varaga tehingute tegemisel, investeeringute kavandamisel ning investeeringuteks toetuste taotlemisel, linnaelu organiseerimisel ning planeerimisel. Peamised mõjud:
1) eelarvestrateegia võimaldab jagada mahukad kulutused mitme aasta peale. Suurem osa Euroopa Liidu ja riiklikest toetusfondidest eeldab omavalitsuselt omafinantseeringu tõendamist mitme aasta vaates. Eelarvestrateegia tagab selleks vajaliku finantsgarantii. 
2) eelarvestrateegia kaitseb linna maksejõuetuse ja lühiajaliste ulatustega kaasnevate riskide eest ning jälgib, et linna netovõlakoormus ja laenukohustused jääksid seadusega lubatud piiridesse. 
3) linnaelanikele tagab eelarvestrateegia avalike teenuste (nt haridus, sotsiaalabi, teede korrashoid, ühistransport ja kultuur) stabiilse toimimise.
4) eelarvestrateegia avalikustamine annab selge signaali linna tulevikusuundadest kõigile osapooltele.
5) majanduskeskkonna muutused (näiteks intressimäärade tõus, maksumuudatused või kütuse- ja energiahindade kõikumine) mõjutavad otseselt linna eelarvet. Eelarvestrateegia aitab mudeldada eri stsenaariume ning moodustada vajalikke puhvreid ootamatuteks kuludeks.

Palun protseduur protokollida järgmises sõnastuses:
1. Saata eelnõu II lugemisele.
2. Suunata eelnõu pärast I lugemist avalikule väljapanekule, mis toimub 07.-23. septembrini 2026. Dokumendiga saab tutvuda Viljandi linna koduleheküljel, linnavalitsuse sekretäride juures aadressidel Linnu 2 ja Johan Laidoneri plats 5 ning Viljandi Linnaraamatukogus aadressil Tallinna 11/1. Avaliku väljapaneku ajal kuni 23. septembrini 2026 on kõigil võimalus dokumendi tekstiga tutvuda ja teha omapoolseid muudatusettepanekuid saates need Viljandi linna e-posti aadressile viljandi@viljandi.ee või paberkandjal Viljandi Linnavalitsusele aadressil Linnu 2, 71020 Viljandi. 
3. Korraldada avalik arutelu Viljandi linna eelarvestrateegia aastateks 2026–2031 avaliku väljapaneku tulemuste arutamiseks 28. septembril algusega kell 17.00 Viljandi raekoja I korruse saalis.


(allkirjastatud digitaalselt) 
Ülle Allik
rahandusameti juhataja

(allkirjastatud digitaalselt) 
Reet Alev
linnaarengu peaspetsialist

